सैफ अली खान की फिल्म कालाकांडी का ट्रेलर रिलीज कर दिया गया है। फिल्म की कहानी मुंबई में रहने वाले 6 किरदारों की है जोकि आपको शहर के डार्क, उपेक्षित समाज से रुबरु करवाएंगे। अक्षत वर्मा के निर्देशन में बनी यह फिल्म 12 जनवरी को रिलीज होगी। अक्षत इससे पहले डेल्ही बेली लिख चुके हैं। फिल्म के ट्रेलर की शुरुआत में दिखाया जाता हैं कि सैफ एक डॉक्टर के साथ बैठे हैं और वो उन्हें बताता है कि उन्हें पेट का कैंसर हो गया है। इसके बाद डॉक्टर सलाह देता है कि अब अपनी जिंदगी खुलकर जियो।